พอดีว่าหนูทำหมันอะค่ะ แต่เป็นหมันพูก ประจำเดือนไม่มาประมาน 2-3เดือนได้แล้วค่ะ และมีน้ำคล้ายๆๆตกขาวอะคร่เป็นสีน้ำตาลออกดำออกมาจากช่องคลอดแต่ไม่มีอาการอะไรนะค่ะ มีแต่กลิ่นคาวนิดหน่อย อยากทราบว่าเป็นอะไรค่ะ เครียดมากเลย
สวัสดีค่ะ การทำหมันนั้น ไม่สามารถป้องกันการตั้งครรภ์ได้ 100% แต่โอกาสในการตั้งครรภ์ก็ถือว่าน้อยมากดังนั้น หากไม่มีประจำเดือนมา 2-3 เดือน ก็ควรตรวจหาการตั้งครรภ์ด้วย หากตรวจไม่พบ ก็แสดงว่าอาจเกิดจากสาเหตุอื่นๆ เช่น1. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีมดลูกอักเสบ ซึ่งจะทำให้มีปวดท้องน้อยและมีตกขาวที่ผิดปกติร่วมด้วย3. มีภาวะไทรอยด์ฮอร์โมนผิดปกติ4. การผลิตฮอร์โมนของรังไข่ผิดปกติดังนั้น หากตรวจไม่พบการตั้งครรภ์ แต่ยังคงไม่มีประจำเดือนมา และมีตกขาวออกมาเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ